Kipr futbol assotsiatsiyasi

Kipr futbol assotsiatsiyasi (; ) – Kiprda futbolni boshqaruvchi asosiy tashkilot boʻlib, uning shtab-kvartirasi Nikosiyada joylashgan. Assotsiatsiya Kipr futbol chempionatlarini – Kipr Birinchi divizioni, Kipr kubogi, Kipr Superkubogini tashkil etadi hamda Kipr milliy futbol terma jamoasining faoliyatini nazorat qiladi. Kipr futbol assotsiatsiyasi futzal musobaqalarini – Kipr futzal ligasi, Kipr futzal kubogi va Kipr futzal Superkubogini ham tashkil etish uchun mas’ul hisoblanadi.

 Tarixi 
Tashkillashtirilgan futbol Kiprga XX asr boshlarida inglizlar tomonidan kiritilgan. Dastlab oroldagi maktablarda oʻynalgan bu sport turi tezda ommalashdi va natijada bir nechta klublar tashkil etildi. Futbol qoidalari tobora mustahkamlanib borgach, klublar bu sport turini tartibga soladigan rasmiy bir tashkilot zarur degan yakdil fikrga kelishdi. 1934-yil 23-sentabrda Kipr futbol assotsiatsiyasi quyidagi sakkizta klub tomonidan tashkil etildi: AEL Limassol, Anorthosis Famagusta, APOEL, Aris Limassol, EPA Larnaca, Olympiakos Nicosia, Lefkoşa Türk Spor Kulübü va Trust. Kipr futbol assotsiatsiyasi tashkil etilganidan soʻng, futbol rasmiy asosda oʻynala boshladi va assotsiatsiya aʼzo klublar uchun turli musobaqalarni tashkil eta boshladi.

Kipr futbol assotsiatsiyasi 1948-yilda FIFA ga, 1962-yilda esa UEFA ga aʼzo boʻldi.

2007-yilda Kipr futbol assotsiatsiyasi poytaxt Nikosiyadagi yangi shtab-kvartirasiga koʻchdi. Ochilish marosimida UEFA prezidenti Michel Platini va Kipr prezidenti Tassos Papadopoulos ishtirok etdi.

 Yana qarang 

 Kipr milliy futbol terma jamoasi

 Manbalar 

 Havolalar 
 Rasmiy vebsayt
 Kipr UEFA vebsaytida
 Kipr UEFA vebsaytida
 Kipr FIFA vebsaytida

Turkum:UEFA milliy aʼzolari